Loo alevik Loo tee, Lepa tee ja Kuusiku tee

vahelise ala (Koplimetsa maaüksuse)

detailplaneeringu puudutatud isikud 31.08.2021 nr 7-3/3828

**Loo alevik Loo tee, Lepa tee ja Kuusiku tee vahelise ala (Koplimetsa maaüksuse) detailplaneering**

Teatame Teile kui puudutatud isikule Loo alevik Loo tee, Lepa tee ja Kuusiku tee vahelise ala (Koplimetsa maaüksuse) detailplaneeringu (koostaja Skepast ja Puhkim OÜ töö nr 2019-0028) avalikust väljapanekust, mis toimub **13.09–12.10.2021** Jõelähtme vallamajas (Postijaama tee 7, Jõelähtme küla, Jõelähtme vald).

Loo alevik Loo tee, Lepa tee ja Kuusiku tee vahelise ala (Koplimetsa maaüksuse) detailplaneering algatati vallavolikogu 25.04.2019 otsusega nr 222.

Planeeritav ca 2,3 ha suurune maa-ala paikneb Loo alevikus, Loo, Lepa ja Kuusiku teede vahelise alal. Maa-ala on hoonestamata. Detailplaneeringuga muudetakse Koplimetsa maaüksuse sihtotstarve ärimaaks, määratakse ehitusõigus ärikeskuse ja autopesula rajamiseks, lahendatakse piirkonna liikluskorraldus ning juurdepääs krundile ja tehnovarustus ning seatakse keskkonnatingimused planeeringuga kavandatu elluviimiseks. Detailplaneeringuga jagatakse Koplimetsa maaüksus kaheks ärimaa sihtotstarbega krundiks ning üheks transpordimaa krundiks. Moodustatavatele ärimaa kruntidele määratakse ehitusõigus võimaliku kaubandus- või tervisespordikeskuse rajamiseks ehitisealuse pinnaga kuni 2000 m² ja kõrgusega kuni 2 korrust / 12 m ning ühekorruselise autopesula rajamiseks ehitisealuse pinnaga kuni 180 m². Kruntidele on antud ehitusõigus ka ühekorruselise abihoone rajamiseks maksimaalse kõrgusega 5 m. Detailplaneeringuga moodustatakse Koplimetsa kinnistust ulatuslik transpordimaa krunt. Transpordimaa krundi eraldamine on vajalik nõuetekohase ringristmiku lahendamiseks. Lisaks käsitletakse detailplaneeringu alasse jäävat Lepa tee 2b kinnistut, millest on kavandatud moodustada kaks kinnistut. Lepa tee 2b kinnistust on lähtuvalt avalikust huvist moodustatud transpordimaa krunt tagamaks avalik parkimine piirkonnas. Teise krundina on kavandatud ärimaa sihtotstarbega maa-ala ning antud ehitusõigus kuni 250 m² ehitisealuse pinna ja kuni 5m kõrguse tankla vm ärihoone kavandamiseks.

Detailplaneering sisaldab ettepanekut kehtiva üldplaneeringu muutmiseks juhtotstarbe ulatusliku muutmise osas ärimaaks. Üldplaneeringu muutmine on põhjendatud avaliku huviga, kuna uue ärikeskuse rajamine elavdab piirkonna sotsiaalset ja majanduslikku keskkonda, luues Loo alevikku uusi töökohti. Samuti loob ärikeskuse rajamine paremaid võimalusi elanikele vajalike teenuste kättesaamiseks ning mitmekesistab pakutavate teenuste hulka. Seega luuakse planeeringuga võimalused oluliste valla arengueesmärkide elluviimiseks.

Detailplaneeringu materjalidega saab tutvuda Jõelähtme valla kodulehel (joelahtme.kovtp.ee) ning kaardirakenduses EVALD (http://service.eomap.ee/joelahtmevald/). Jõelähtme vallamajas kohapeal materjalidega tutvumiseks võtke eelnevalt ühendust telefonil 6054851.

Arvamused ning ettepanekud saata e-posti aadressile [kantselei@joelahtme.ee](mailto:kantselei@joelahtme.ee) või paberkandjal Jõelähtme Vallavalitsusele aadressil Postijaama tee 7, Jõelähtme küla, 74202, Jõelähtme vald.

Lugupidamisega

Andrus Umboja

vallavanem

Nimekiri:

Kastani tee 2 // 4 // 6 // 8 // 10 // Lepa tee 3 // 5– **Loo Kodud OÜ**, Saare maakond, Saaremaa vald, Kuressaare linn, Lossi tn 3, 93819

Kingisepa – **Ain Koppel**, Harju maakond, Rae vald, Lagedi alevik, Kalda tänav 6, 75303

Koplimetsa –

**Mati Koppel**, Harju maakond, Kuusalu vald, Kuusalu küla, Tarva tee 3, 74609

**Jõelähtme Kinnisvara OÜ**, Harju maakond, Maardu linn, Vana-Narva mnt 29, 74114

Loo tee 13 – **Pille Peenemaa**, Harju maakond, Jõelähtme vald, Loo alevik, Loo tee 13, 74201

Loo tee 11 – **Anu Luidre**, Harju maakond, Jõelähtme vald, Loo alevik, Loo tee 11, 74201

Loo tee 9 – **Aleftina Tkatšova**, Harju maakond, Jõelähtme vald, Loo alevik, Loo tee 9, 74201

Kuusiku tee 28 – **Lindström OÜ**, Kuusiku tee 28, Loo alevik, Jõelähtme vald, 74201, Harjumaa

Lepa tee 2a – **Natalia Garaštšenko**, Kärberi tänav 26-7, 13919, Tallinn

Kaasomanik:

Lepa tee 2b - **Maa-amet**, Mustamäe tee 51, 10621, Tallinn

11110 Nehatu-Loo-Lagedi tee L1 – **Transpordiamet**, Valge 4, 11413, Tallinn